‘মায়ের কাছে যাব’, প্রধানমন্ত্রীর কাছে আর্জি রিয়াদে আটকে পড়া যুবকের

ওয়েবডেস্ক- ‘আমাকে দেশে ফেরানো হোক। মায়ের কাছে ফিরতে চাই।‘ সৌদি আরবে (Saudi Arab) আটকে পড়া এক যুবক এইভাবেই দেশে ফিরতে চেয়ে কাতর আবেদন জানিয়েছেন সোশ্যাল মিডিয়ায় (Social Media)। এক্স হ্যান্ডেলে এক আইনজীবীর শেয়ার করা সেই ভিডিও ভাইরাল হয়েছে। ভিডিওতে দেখা গেছে, এক যুবক তার মাথায় সম্ভবত গামছা দিয়ে পাগড়ি করা। তার সঙ্গে রয়েছে একটি উট। মরুভূমির মাঝখানে দাঁড়িয়ে ওই যুবক এই আর্ত চিৎকার করছে।

ওই শ্রমিকের কাতর আর্জি প্রধানমন্ত্রীর নরেন্দ্র মোদির (Pm Narendra Modi) কাছে, তাঁকে দেশে ফেরানো হোক। উত্তর প্রদেশের ওই যুবক ভোজপুরি ভাষায় দাবি করেন যে তাকে তার ইচ্ছার বিরুদ্ধে এখানে আটকে রাখা হচ্ছে।

माननीय विदेश मंत्री @DrSJaishankar जी तत्काल संज्ञान मे ले, प्रयागराज हंडिया प्रतापपुर का रहने वाला फंसा सऊदी अरब मे…

पार्ट 1 सभी भाई बहन इस वीडियो को शेयर करें ताकि इसकी सहायता हो पाए pic.twitter.com/5op97otITq

— कल्पना श्रीवास्तव (@Lawyer_Kalpana) October 23, 2025

সোশ্যাল মিডিয়ায় বলতে শোনা গেছে, ‘যদি তোমরা হিন্দু, মুসলিম, যে কেউ, ভাই, বোন, যে কেউই হও, দয়া করে আমাকে সাহায্য করো, আমি মরে যাব, আমাকে আমার মায়ের কাছে যেতে হবে।” বাংলায় অনুবাদ করলে হয়  “তুমি হিন্দু হোক বা মুসলিম, যে কেউ, ভাই হোক বা বোন, তুমি যেই হও না কেন, দয়া করে আমাকে সাহায্য করো। আমি মরতে যাচ্ছি; আমি আমার মায়ের কাছে যেতে চাই।” ওই যুবকের আরও দাবি, সমাজমাধ্যমে এই তার বার্তা যথা সম্ভব শেয়ার করা হোক, যাতে প্রধানমন্ত্রীর কাছে এই ভিডিও পৌঁছায়।

আরও পড়ুন-  মন্দিরের গায়ে লেখা ‘আই লাভ ইউ মহম্মদ’! চাঞ্চল্য উত্তরপ্রদেশে

উত্তর প্রদেশের (UttarPradesh) প্রয়াগরাজ জেলার হান্ডিয়ার বাসিন্দা বলে দাবি করা যুবককে ভিডিওতে পুরো বিপর্যস্ত দেখাচ্ছে। ওই যুবকের দাবি তার নিয়োগকর্তা তার পাসপোর্টটি বাজেয়াপ্ত করে রেখেছে। সেইসঙ্গে তাঁকে প্রাণে মারারও হুমকি দিয়েছে।

এক্স হ্যান্ডেলে কল্পনা শ্রীবাস্তব এক  ক্রিমিন্যাল ল ইয়ার এর প্রশ্নের জবাবে, সৌদি আরবে ভারতীয় দূতাবাস জানিয়েছে, “দূতাবাস ওই ব্যক্তিকে খুঁজে বের করার চেষ্টা করছে। ভিডিওটিতে সৌদি আরবের অবস্থান/প্রদেশ, যোগাযোগ নম্বর বা নিয়োগকর্তার বিবরণ সম্পর্কে কোনও তথ্য না থাকায় আর কোনও পদক্ষেপ নেওয়া সম্ভব হয়নি’। দূতাবাস কল্পনাকে ওই যুবকের সম্পর্কে তথ্য জোগাড় করার কথা বলেছে।

সৌদি নিরাপত্তা বিভাগ এক্স-হ্যান্ডেলে ব্যক্তির দাবিকে ভিত্তিহীন বলে অভিহিত করে বলেছে যে, সোশ্যাল মিডিয়া হ্যান্ডেলে বেশিক্ষণ যুক্ত থাকার উদ্দেশ্যে এটি প্রকাশ করা হয়েছে।

দেখুন আরও খবর-