সৌদি আরবে বাস-ট্যাঙ্কার সংঘর্ষ! ৪২ জন ভারতীয়র মৃত্যুর আশঙ্কা

ওয়েব ডেস্ক : সৌদি আরবে (Saudi Arabia) ভয়াবহ সড়ক দুর্ঘটনা। যার জেরে ৪২ জন যাত্রীর মৃত্যুর (Death) আশঙ্কা তৈরি হয়েছে। জানা গিয়েছে সোমবার ভোররাতে মক্কা থেকে মদিনা যাওয়ার পথে একটি বাসের সঙ্গে ট্যাঙ্কারের সংঘর্ষ হয়। তার জেরেই এই দুর্ঘটনা ঘটে বলে খবর।

প্রাথমিক যে তথ্য পাওয়া যাচ্ছে, দুর্ঘটনার (Accident) সময় বাসে ছিলেন ৪৩ জন যাত্রী। তার মধ্যে একজনকে জীবিত উদ্ধার করা গিয়েছে বলে খবর। আহত ওই যাত্রীকে ভর্তি করা হয়েছে হাসপাতালে। তবে এই ঘটনায় কত জনের মৃত্যু হয়েছে, সে বিষয়ে সরকারিভাবে কিছু জানানো হয়নি। সোমবার গভীর রাতে এই দুর্ঘটনা ঘটেছে বলে খবর।

আরও খবর : ফের মুখ্যমন্ত্রী নীতীশই? ২০ তারিখ শপথ বিহারে, উপস্থিত থাকতে পারেন নরেন্দ্র মোদি

জানা যাচ্ছে, ওই বাসে হায়দরাবাদ (Hyderabad) থেকে আসা তীর্থ যাত্রীরা ছিলেন। তাঁদের মধ্যে প্রায় ২০ জন মহিলা ও ১১টি শিশু ছিল। জানা গিয়েছে, ওই তীর্থ যাত্রীরা মক্কায় উমরাহ পালন শেষে তাঁরা মদিনার উদ্দেশে রওনা হয়েছিলেন। দুর্ঘটনার সময় অধিকাংশ যাত্রী ঘুমিয়ে ছিলেন বলে স্থানীয় সংবাদমাধ্যম সূত্রে খবর।

এদিকে দুর্ঘটনার কারণ নিয়ে নিশ্চিত কিছু জানায়নি প্রশাসন। তবে স্থানীয় সংবাদমাধ্যম দাবি, মৃত্যুর সংখ্যা ৪২-এর কাছাকাছি হতে পারে। ঘটনায় গভীর শোক প্রকাশ করেছেন তেলঙ্গনার মুখ্যমন্ত্রী রেভন্ত রেড্ডি। তিনি মুখ্যসচিব এবং ডিরেক্টর জেনারেল অফ পুলিশকে তৎপর হয়ে দুর্ঘটনার বিষয়ে বিস্তারিত তথ্য সংগ্রহের নির্দেশ দিয়েছেন। কতজন তেলঙ্গনা বাসিন্দা সেখানে ছিলেন, তাঁদের অবস্থা কী? তা জানতে কেন্দ্রীয় বিদেশ মন্ত্রক ও সৌদি দূতাবাসের সঙ্গে সমন্বয় করে প্রয়োজনীয় সাহায্য কার্যক্রম দ্রুত শুরু করার নির্দেশ দিয়েছেন মুখ্যমন্ত্রী।

দেখুন অন্য খবর :