সৌদিতে কাজ করতে গিয়ে মর্মান্তিক পরিণতি ঝাড়খণ্ডের যুবকের

ওয়েবডেস্ক- কাজের সূত্রে সৌদি আরব (Soudi Arab)  গিয়েছিলেন। রাস্তায় পুলিশের সঙ্গে দুষ্কৃতীদের গুলিতে বেঘোরে প্রাণ হারালেন ঝাড়খণ্ডের (Jharkhand) যুবক। ২৭ বছর বয়সি ওই যুবকের নাম বিজয় কুমার মাহাতো (Vijay Kumar Mahato) । ঝাড়খণ্ডের গিরিডি জেলার বাসিন্দা ছিলেন। গত নয় মাস ধরে তিনি সৌদিতে কাজ করছিলেন। তাঁর দেহ ফিরিয়ে আনার চেষ্টা করছে পরিবার। ক্ষতিপূরণের দাবি পরিবারের। গিরিডির ডুমরি ব্লকের দুধাপানিয়া গ্রামে থাকতেন বিজয়।

সৌদি আরবের জেদ্দা শহরে একটি বেসরকারি সংস্থায় চাকরি করতেন। সৌদি আরবে ট্রান্সমিশন লাইন প্রকল্পে হুন্ডাই ইঞ্জিনিয়ারিং অ্যান্ড কনস্ট্রাকশন কোম্পানির সঙ্গে কাজ করছিল। বেসরকারি কোম্পানিতে টাওয়ার লাইন ফিটার হিসেবে নিযুক্ত ছিলেন বিজয়।

সূত্রের খবর, গত ১৬ অক্টোবর রাস্তায় বেরিয়েছিলেন তিনি। পুলিশ ও দুষ্কৃতীদের সংঘর্ষের মাঝে পড়ে যান বিজয়। চেষ্টা করেও সরে যেতে পারেননি। মাদক পাচারকারীদের একটি দলের সঙ্গে পুলিশের গুলির লড়াই চলছিল। হঠাৎ করে একটা গুলি তার গায়ে এসে লাগে, গুরুতর জখম হন তিনি। পরে হাসপাতালেই মৃত্যু হয় তাঁর।

আরও পড়ুন- ‘কাম নয়, প্রেমের ফল’, পকসো মামলায় নজিরবিহীন রায় সুপ্রিম কোর্টের

বিজয়ের পরিবার সূত্রে জানা গেছে, গুলিবিদ্ধ অবস্থায় স্ত্রী বাসন্তীদেবীকে হোয়াটস অ্যাপে একটি ভয়েস মেসেজ পাঠিয়েছিলেন তিনি। সেখানে গুলি লেগেছিলেন বলে জানান। পরিবারের বাকি সদস্যদেরওসে কথা জানান বিজয়ের স্ত্রী। কিন্তু তারা মনে করেছিলেন, বিজয় জখম আছেন, হাসপাতালে চিকিৎসা চলছে। কারণেই হয়তো ফোনে যোগাযোগ করতে পারছেন না। পরে পরিবারে কাছে খবর আসে, বিজয় মারা গেছেন, বিজয়য়ের অফিসই এই খবর দেয়।

বিজয়ের মৃত্যুর খবর ছড়িয়ে পড়তেই তৎপর ঝাড়খণ্ড সরকার। সৌদি আরবের ভারতীয় দূতাবাসের সঙ্গে যোগাযোগ করা হয়েছে। যত দ্রুত সম্ভব তাঁর দেহ দেশে ফিরিয়ে আনার ব্যবস্থা করতে অনুরোধ জানিয়েছে ঝাড়খণ্ড শ্রম দফতর। নিহত শ্রমিকের পরিবারের পাশে আছে, জানিয়েছে ঝাড়খণ্ড সরকার। পরিবারের সদস্যেরা ক্ষতিপূরণ দাবি করেছেন।

বিজয়ের স্ত্রী ও একটি পাঁচ ও তিন বছরের পুত্র সন্তান রয়েছে।

ঝাড়খণ্ডের রাজ্য অভিবাসী নিয়ন্ত্রণ সেলের প্রধান শিখা লাকরা নিশ্চিত করেছেন যে সরকার ডুমরির বিধায়ক জয়রাম কুমার মাহাতোর কাছ থেকে একটি অভিযোগ পেয়েছেন। তিনি বলেন, বিজয় কুমার মাহাতোর মৃতদেহ ফিরিয়ে আনার প্রক্রিয়া আজ থেকে শুরু হয়েছে।

দেখুন আরও খবর-