ফের বৈঠকে রাশিয়া-ইউক্রেন! মধ্যস্থতায় আমেরিকা, এবার কী হবে?

ওয়েব ডেস্ক: বারবার যুদ্ধবিরতির প্রস্তাবে সম্মতি দিলেও শান্তি ফেরেনি রাশিয়া (Russia) ও ইউক্রেনে (Ukraine)। তাই ফের একবার যুদ্ধবিরতি (Ceasefire) নিয়ে আলোচনায় এক টেবিলে বসেছেন দুই দেশের প্রতিনিধি দল। এবারেও বৈঠক হচ্ছে নিয়ে সৌদি আরবে (Saudi Arabia), আর এবারেও মধ্যস্থতায় আমেরিকা (USA)। জানা গিয়েছে, সৌদির রাজধানী রিয়াধে পৃথকভাবে আলোচনায় বসেছেন মার্কিন যুক্তরাষ্ট্রের প্রতিনিধিরা।

রবিবার রাতে প্রথমে ইউক্রেনের প্রতিনিধিদের সঙ্গে বৈঠক করেন মার্কিন প্রেসিডেন্ট ডোনাল্ড ট্রাম্পের (Donald Trump) পশ্চিম বিষয়ক দূত এবং রুশ-ইউক্রেন সংঘাত সমাধানের বিশেষ দায়িত্বপ্রাপ্ত আধিকারিক স্টিভ উইটকফ। পরদিন সোমবার রুশ প্রতিনিধিদের সঙ্গেও বৈঠক করেন তিনি।

আরও পড়ুন: রাশিয়া ফের হামলা চালাল ইউক্রেনে, যুদ্ধ বিরতি কি হবে?

ওয়াশিংটনের পক্ষ থেকে জানানো হয়েছে, বৈঠকে মূলত অসামরিক এলাকা, জ্বালানি ও বিদ্যুৎকেন্দ্রে হামলা বন্ধ করা, কৃষ্ণ সাগরে বাণিজ্যিক জাহাজ চলাচল নিশ্চিত করা এবং ইউক্রেনকে পশ্চিম ইউরোপে শস্য রফতানির সুযোগ দেওয়ার মতো গুরুত্বপূর্ণ বিষয় নিয়ে আলোচনা হয়েছে। ইউক্রেনের প্রতিরক্ষামন্ত্রী এবং সে দেশের প্রতিনিধিদলের নেতা রুস্তেম উমেরভ জানান, ‘‘ফলপ্রসূ এবং সুনির্দিষ্ট আলোচনা হয়েছে। আমরা জ্বালানি-সহ একাধিক গুরুত্বপূর্ণ বিষয়ে কথা বলেছি।’’

তবে আলোচনার মধ্যেই মস্কোর পক্ষ থেকে ইউক্রেনের বিভিন্ন শহরে ধারাবাহিক ড্রোন হামলা চালানো হয়। জবাবে পাল্টা প্রতিরোধ গড়ে তোলে জেলেনস্কির সেনাও। উল্লেখ্য, গত দুই মাসে এটি সৌদি আরবে আয়োজিত তৃতীয় যুদ্ধবিরতি সংক্রান্ত বৈঠক। এর আগে ফেব্রুয়ারির তৃতীয় সপ্তাহে রিয়াধে আয়োজিত আলোচনায় যোগ দেয়নি ইউক্রেন। তবে গত সপ্তাহে জেড্ডায় অনুষ্ঠিত ত্রিপাক্ষিক বৈঠকে রাশিয়া ৩০ দিনের ‘আংশিক যুদ্ধবিরতি’র প্রস্তাব মেনে নেয়। যদিও কিভের অভিযোগ, বাস্তবে রাশিয়া অসামরিক এলাকায় হামলা বন্ধ করেনি।

দেখুন আরও খবর:

The post ফের বৈঠকে রাশিয়া-ইউক্রেন! মধ্যস্থতায় আমেরিকা, এবার কী হবে? appeared first on KolkataTV.