রাশিয়া ফের হামলা চালাল ইউক্রেনে, যুদ্ধ বিরতি কি হবে?

ওয়েব ডেস্ক: সৌদি আরবে (Saudi Arab) যুদ্ধ বিরতি (Ceasefire) বৈঠকের আগে ইউক্রেনে (Ukraine) ফের প্রাণঘাতী হামলা চালাল রাশিয়া (Russia)। তাতে তিনজনের মৃত্যু হয়েছে। ইউক্রেনের প্রেসিডেন্ট ভ্লদিমির জেলেনস্কি বলেন, ইউক্রেন জুড়ে রাশিয়ার হামলা। আংশিক যুদ্ধবিরতিতে সম্মত হওয়ার পরেও এটি প্রতিদিনের বাস্তব। সারারাত ড্রোন হামলায় তিনজনের মৃত্যু হয়েছে। শুধুমাত্র এই সপ্তাহেই ১৫৮০টি গাইডেড এরিয়াল বোমা, মিসাইল, হামলা চালাতে সক্ষম ড্রোন দিয়ে আক্রমণ চলেছে।  খারকিভ, সুমি, চের্নিহিব, ওদেশা ও ডোনেতস্ক অঞ্চলে রাশিয়া থেকে হামলা চালানো হয়েছে। এই প্রেক্ষিতে জেলেনস্কি তাঁর সব সহযোগীদের কাছে আর্জি জানিয়েছেন, রাশিয়া যাতে এই ঘটনা বন্ধ করে সেজন্য উদ্যোগ নেওয়া হোক। তাঁর আবেদন, রাশিয়ার উপর চাপ বাড়ানো হোক। আজ রবিবারই সৌদি আরবে আমেরিকার সঙ্গে যুদ্ধ বিরতি সংক্রান্ত বৈঠক করবেন ইউক্রেনের প্রতিনিধিরা। সোমবার আমেরিকা-রাশিয়া বৈঠক হবে।

শান্তি-বৈঠকের ঠিক আগে ইউক্রেনে বড়সড় হামলা। রাশিয়ার ব্যাপক ড্রোন হানায় ইউক্রেন রাজধানী কিভে হত এক শিশু সহ তিন ব্যক্তি। হামলায় আহত হয়েছেন অন্তত দশজন। কিভে একটি নয়তলা বাড়ি সহ বড় এলাকায় আগুন জ্বলছে। নিপ্রো অঞ্চলে দুটি বসবাসের বাড়িতে আগুন ধরে গিয়েছে। এদিকে আজ, রবিবারই সৌদি আরবে শুরু হবে নব পর্যায়ের শান্তি বৈঠক। রাশিয়া ২০২২ সালের ২৪ ফেব্রুয়ারি ইউক্রেনে আক্রমণ করে। আমেরিকা সহ ইউরোপের কয়েকটি দেশের সহযোগিতায় রাশিয়ার বিরুদ্ধে লড়াই চালিয়ে গিয়েছে ইউক্রেন। তবে ডোনাল্ড ট্রাম্প আমেরিকার প্রেসিডেন্ট হওয়ার পরে ইউক্রেনকে আর সাহায্য না করার সিদ্ধান্ত নেওয়া হয়। ট্রাম্পের মধ্যস্থতায় রাশিয়া-ইউক্রেন যুদ্ধ বন্ধের উদ্যোগ নেওয়া হয়েছে।

আরও পড়ুন: হাসপাতাল থেকে ছুটি পোপের

দেখুন অন্য খবর: