সৌদির মাটিতে নতুন রেকর্ড গড়লেন রোনাল্ডো

ওয়েব ডেস্ক: বয়সকে বুড়ো আঙুল দেখিয়ে ফুটবল মাঠে এখনও দাপট দেখাচ্ছেন ক্রিশ্চিয়ানো রোনাল্ডো (Cristiano Ronaldo)। ৩৯ বছর বয়সেও দুর্দান্ত ফর্মে আছেন এই পর্তুগিজ তারকা। সৌদি প্রো লিগে (Saudi Pro League) আল আখদৌদের বিরুদ্ধে গোল করে আল নাসেরকে (Al Nassr) ৩-১ ব্যবধানে জিতিয়েছেন তিনি। সাদিয়ো মানে করেছেন বাকি দুটি গোল। তবে একটি গোল করে বিশ্ব ফুটবলে একটি নতুন রেকর্ড (Ronaldo New Record 2025) গড়েছেন রোনাল্ডো।

আসলে রোনাল্ডোই বিশ্বের প্রথম ফুটবলার, যিনি টানা ২৪টি ক্যালেন্ডার বছরে গোল করেছেন। ১৫ বছর বয়স থেকে গোল করে চলেছেন তিনি। ২০২৪ সালে ৪৩টি গোল করেছেন রোনাল্ডো। নতুন মরসুমেও তাঁর গোল করার ধারাবাহিকতা অব্যাহত।

আরও পড়ুন: মিনিটে ২১ কোটি! নেইমারের রোজগার হার মানাচ্ছে রোনাল্ডোকেও?

২০২৫ সালে আল নাসেরের সঙ্গে তিন বছরের চুক্তি শেষ হওয়ার কথা থাকলেও ক্লাব ছাড়তে চান না রোনাল্ডো। সৌদি আরবের (Saudi Arabia) পরিবেশ, পরিবার এবং নতুন জীবনের প্রতি ভালোবাসা তাঁকে আরও দিন সেখানে থাকার অনুপ্রাণিত করছে। তিনি বলেন, “আমি এবং আমার পরিবার এখানে খুব খুশি। এই দেশে নতুন জীবন শুরু করেছি। আমি আল নাসেরের হয়ে আরও খেলতে চাই। আশা করছি ক্লাব আমার চুক্তি বাড়াবে।”

আসলে ইংল্যান্ড, স্পেন এবং ইতালির মতো জনপ্রিয় লিগে সাফল্যের পর সৌদিতে এসেছেন রোনাল্ডো। আগের মতো সাফল্য না পেলেও লড়াই চালিয়ে যাচ্ছেন তিনি। এই বিষয়ে সম্প্রতি রোনাল্ডো বলেন, “আল হিলাল এবং আল ইত্তিহাদের মতো শক্তিশালী দলের বিরুদ্ধে খেলা কঠিন। তবে আমরা হাল ছাড়ছি না। ফাইনালে হারলেও ভবিষ্যতে জিতব। ক্লাবের প্রতি আমার শ্রদ্ধা অটুট। আমি আল নাসেরকে আরও ট্রফি এনে দিতে চাই।” অর্থাৎ, রোনাল্ডো নিজের ভবিষ্যৎ নিয়ে পরিষ্কার।

দেখুন আরও খবর: